Ülo Kaadu

Ülo Kaadu (11. oktoober 1957 Tallinn – 3. august 2013 Kotka"Ülo Kaadu" Muistot. Helsingin Sanomat (vaadatud 26. septembril 2015)) oli eesti viiuldaja.

Ta lõpetas aastal 1976 Tallinna Muusikakeskkooli (Ivi Tiviku õpilasena), 1981 viiuldajana Tallinna Riikliku Konservatooriumi (Vladimir Alumäe ja Endel Lippuse juhendamisel) ning 1983 assistentuuri Moskva Riiklikus Konservatooriumis (Jevgenia Tšugajeva juhendamisel)."In memoriam ÜLO KAADU" ERSO, 19. august 2013

Ta oli kahe vabariikliku viiuldajate konkursi (1975 ja 1981) laureaat ning üleliidulise viiuldajate konkursi (1985) diplomand.

Ta oli 1980. aastatel ERSO kontsertmeister, esinedes nii siis kui ka hiljem ERSO ees solistina. Aastast 1989 töötas ta Kotka Linnaorkestri kontsertmeistrina. Lisaks osales ta aastal 1999 loodud uue orkestri Kymi Sinfonietta tegevuses, eriti keelpillirühma kõla kujundamises. Alates 1989. aastast elas ta koos abikaasa ja lastega Kotkas.

Eestis esines ta solistina mitme orkestri ees ja kammermuusikuna festivalidel. Kammermuusikuna on tema esinemisi ka salvestatud.

Ta suri pärast rasket haigust.

Viited

Välislingid
Foto

Kategooria:Eesti viiuldajad
Kategooria:Sündinud 1957
Kategooria:Surnud 2013
Kategooria:Metsakalmistule maetud